text: Knallertkontrol afslører mange ulovligheder
  28 maj 2010 kl. 11.31
  Med foråret kommer de knallerterne ud at køre igen. Også de ulovlige. I to byer, hvor borgere mente at problemet var særligt stort, har politiet lavet razzia og haft gang i bødeblokken.
  26 ulovlige knallerter afsløret 
  I den ene by, Bevtoft, blev der givet bøde til 9 ulovlige knallerter ( 23 rapporter i det hele) og i den anden by, Tinglev, 7 ulovlige knallerter (12 rapporter i det hele).
  I alt har politiet i ugen optaget rapporter på 26 ulovlige knallerter, og i alt er der blevet til 61 rapporter.
  
  Livsfarligt
  - Vi er ikke overraskede over, at kunne afsløre så mange unge på ulovlige knallerter, når vi sætter så målrettet ind, men det er da ærgerligt og beskæmmende, siger vicepolitiinspektør i fædselsafdelingen i Syd- og Sønderjyllands Politi, Christian Skovfoged og fortsætter:
  - De unge er uddannede til at køre 30 km/t på knallerterne. Når de så "piller" ved deres knallert, så de kan køre 70 km/t - til tider endnu mere - så er det jo livsfarligt for dem.
  